stanford-oval/wikipedia huggingface dataset:
באלוהים, אמא, אני שונא את המלחמה
תוכן הספר > פרק 5 - צללים לאור ספירטיות

מסלולו של הגדוד עובר מלטרון דרך רמאללה עד לבקעת הירדן ובדרכו נתקלים אנשיו בפליטים הערבים שבורחים מזרחה. נושא זה מחזיר את גיבורי הספר אל בני משפחתם. במיוחד מעסיק הנושא את דני שקשור מאוד למשפחתו ומרבה לספר עליה (דני ייהרג יותר מאוחר בהיתקלות עם מארב ירדני במבואות רמאללה). גם יעקב מספר על משפחתו ועל דאגתה של אימו לו ולארבעת אחיו שכולם משרתים בחזית (אחיו נהרג באותה מלחמה ברמת הגולן).
תוכן הספר > פרק 6 - "למה באת ?"

בתחילת הפרק מצטרף לצוות הג'יפ אריק צור כמחליף של דני שנהרג. אריק, סטודנט בפריז, הגיע ארצה יחד עם מתנדבים רבים כדי להגן על ישראל. לאחר שתיאר את חייו הנוחים בפריז עם יפהפייה צרפתייה שואלים אותו כולם למה בעצם בא. ואריק מאריך ומספר על חייו שם ועל תוכניותיו להישאר שם ואיך טרפה אותן המלחמה ואיך הגיע לארץ ואיך חיפש נואשות יחידה להשתייך אליה עד שמצא. הקשר המיוחד של אריק עם סוזאן גורם לרמי לבחון מחדש את יחסיו עם הנשים בחייו ולפתע הוא מתגעגע לדליה שלא הייתה היפה ביניהן אך נגעה בנפשו. פגישה מקרית חמה עם אביו שגויס גם הוא גורם לרמי לבחון מחדש את יחסיו עם משפחתו.
תוכן הספר > פרק 7 - פליטים "ומנצחים"

פרק זה נפתח כשהגדוד כבר בירידה אל בקעת הירדן. את כל הדרך לשם עשו כשהם מלווים בשיירות של פליטים. גיבורי הספר מתמודדים כעת עם סיטואציות אתיות אל מול אוכלוסייה זו. מצד אחד הם מושיטים מים לפליטים צמאים אבל מצד שני הם סורקים בקשיחות בתי ערבים בחיפוש אחר נשק ואף נדרשים לפוצץ בתים בהם נמצא נשק. בביתו של השייך של הכפר מזהה אריק מחבל מסתתר (בנו של השייך) ויורה בו רגע לפני שהוא יורה ברמי ומציל בכך את חייו (יותר מאוחר יציל רמי את חייו של אריק ו"יסגור" בכך את החוב המוסרי).
תוכן הספר > פרק 8 - מאה מטרים של מוקשים

פרק זה מתאר את היום האחרון של המלחמה. בלילה נתקל הגדוד במוצב ירדני ובראשו מבנה משטרה המאויש בחיילי הצבא הירדני ומוגן בשדה מוקשים. לאחר שהג'יפ המוביל עלה על מוקש הופך הג'יפ של המספר למוביל ההסתערות תוך נסיעה בשטח הממוקש. במהלך דקות אלו של נסיעה מורטת עצבים בוחנים אנשי הצוות את המשמעות של פציעה קשה, שיכולה לקרות בכל רגע, על גופם ועל חייהם. לאחר מעבר שדה המוקשים נלחם הגדוד מול אויב שמסרב להיכנע עד נפילת אחרון הלגיונרים דבר שזוכה להערכת החיילים שרשמו על קיר המוצב "משטרת הליגיונרים האמיצים".
תוכן הספר > פרק 9 - גופות צפות בזרם

הלחימה הסתיימה והגדוד הגיע ליריחו ולגשר אלנבי שם רואה המספר גופות צפות על פני מי הירדן. ממקומם בקרבת הגשר צופים החיילים בזרם הפליטים שמנסה לעבור לצד המזרחי של הירדן על גבי שרידיו של הגשר שפוצץ במהלך המלחמה.
תוכן הספר > פרק 10 - אצבעות של עופרת

החגיגות לאחר הניצחון. המדינה כולה חוגגת את שחרור ירושלים ורק חיילי הגדוד הפרושים ליד יריחו מרגישים מחוץ למעגלי החוגגים. מסביב למדורה הם רוקמים חלומות של אחרי המלחמה. לצערם הרב של חיילי הגדוד צווי הגיוס שלהם הוארכו כדי להחזיק בשטחים החדשים שנכבשו.
תוכן הספר > פרק 11 - המברק

כדי לעודד את רוח החיילים מקבל המספר אישור לקחת אותם לירושלים שם מקבל את פניהם ההמון הצוהל. הדבר הראשון שכולם עושים זה לטלפן הבייתה כדי להרגיע את המשפחה ולשאול לשלום חברים ובני משפחה אחרים שגם השתתפו בקרבות. התושבים הצוהלים ששים להזמין את החיילים המאובקים לבתיהם למקלחת וארוחה. המספר מוזמן לביתה של אישה בודדה שם הוא זוכה למקלחת שבסיומה היא נותנת לו את מדיו של בעלה שנלחם באותו זמן ברמת הגולן. בסיומה של ארוחת ערב ובדרך החוצה הוא רואה על שידה מברק משר הביטחון המודיע לאותה אישה על נפילת בעלה.
תוכן הספר > פרק 12 - "למה לא שמרת עליו ?"

היחידה בתעסוקה מבצעית כדי למנוע ממבריחים לחצות את הירדן. צוות הג'יפ שוכב במארב חוץ מרמי שמושאל כנהג ג'יפ לסיירת שמבצעת פטרול לאורך הירדן. באחד מעיקולי השביל עולה הרכב על מוקש ורמי נהרג. הצוות נוסע לתל אביב להלוויה של רמי ובדרך כולם עוברים בביתם ופוגשים את בני משפחתם. לאחר מספר שעות הם מתכנסים בביתו של רמי שם זועקת האם השכולה למספר "אתה! למה לא שמרת עליו?". בזמן היותם שם מגיע הדוור עם גלויה מרמי ובה כתוב רק משפט אחד "באלוהים, אמא, אני שונא את המלחמה...".
השפעת הספר

מייד עם פרסומו הפך הספר לפופולרי, נקנה בעשרות אלפי עותקים, הודפס בעשרות מהדורות ותורגם ל-7 שפות. ב-1970 תורגם הספר לאנגלית והופץ בארצות הברית בשם "פטרול על הירדן".
התמקדות הספר בחוויותיהם של הלוחמים ובעיקר במטמורפוזה שעובר רמי מהמתנה למלחמה בתחילת הספר עד שנאתה בסופה דיבר אל רבים מהלוחמים שהשתתפו בקרבות ונחשפו להרג מצד אחד ולמציאות חדשה של פליטים, כיבוש ושליטה על עם זר מצד שני.
מכמה בחינות ספר זה ראה את העתיד מבעד לעשן חגיגות הניצחון וחזה את הפילוג בעם בין המצדדים בהחזרת השטחים לבין הדוגלים בהישארות שם.
בעקבות הצלחת הספר התכוונו משקיעים ב-1968 להסריט את הספר לפי תסריט שהכין יגאל לב ובבימויו של יונה זרצקי. בסופו של דבר בוטלה התוכנית.
הערות שוליים

↑  קורות החיים של משה לב, באתר "יזכור" של משרד הביטחון
↑  סופר ישראלי בהוצאה אמריקאית, מעריב, 13 במרץ 1970
↑  תמר אבידר, שביבים - משקיעים ישקיעו בהפקת סרטים, מעריב, 7 במאי 1968
אמריטסר

| --- | --- |
המקדש המוזהב באמריטסר
המקדש המוזהב באמריטסר
 מדינה:  הודו הודו
 מדינה:   פנג'אב
 מחוז:  אמריטסר
 תאריך ייסוד:  1574
 שטח:  170 קמ"ר
 גובה:  218 מטרים
 אוכלוסייה:  ‏
  ‑ בעיר:  1,132,383 (2011)
 קואורדינטות:  31°38′N 74°52′E﻿ / ﻿31.64°N 74.86°E﻿ / 31.64; 74.86
 אזור זמן:  UTC +5:30
 https://www.amritsarcorp.com/
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאמריטסר(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאמריטסר(למפת פנג'אב רגילה) צ'אנדיגאר לודהיאנהאמריטסר(למפת פנג'אב מוגדלת) צ'אנדיגאר לודהיאנהאמריטסר  he tabBackground:;tabBorder:#aaa;defaultTab:0;
אמריטסר היא עיר בפנג'אב שבהודו. אוכלוסייתה היא כ-1.5 מיליון נפש והיא שוכנת בצפון מערב הודו, סמוך מאוד לגבול הפקיסטני.
שמה נגזר מסנסקריט: "אמריט סאראס" פירושו "בריכת הנקטר", הנוזל אותו שותים האלים באמונה ההינדואית כדי להישאר בני אלמוות.
באמריטסר נמצא ההארימנדיר סאהיב, עשוי שיש, שנעטר בשנת 1802 בכיפת נחושת מוזהבת, מכאן שמו "המקדש המוזהב", המרכז התרבותי והרוחני של דת הסיקים.
היסטוריה

אמריצר נוסדה ב-1574 על ידי ראמדאס, הגורו הרביעי של הסיקים.
בימי המהרג'ה הסיקי רנג'יט סינג עקפה אמריטסר את לאהור כעיר החשובה ובירתה של פנג'אב.
אמריטסר התפתחה מכפר קטן למרכז עסקי ומנהלי חשוב כיום, על אם הדרך מצ'אנדיגאר וג'אלאנדר ללאהור בפקיסטן, שעד החלוקה הייתה בירתה ההיסטורית של פנג'אב ושוכנת רק 50 ק"מ מערבה ממנה.
היסטוריה > טבח אמריטסר

ב-3 באפריל 1919, נורו למוות 379 מפגינים ונפצעו כ-1,200 נוספים בידי הצבא הבריטי לאחר שנלכדו בכיכר ללא אפשרות יציאה.
היסטוריה > מבצע כוכב כחול

במהלך מבצע "כוכב כחול" ביוני, 1984, נהרגו למעלה מ-400 איש בהסתערות צבא הודו על מיליטנטים סיקים בראשותו של ג'ארנייל סינג בהינדרנוואלה שהתבצרו במקדש. הפגיעה הקשה ברגשותיהם הדתיים של הסיקים הייתה מהגורמים שהביאו לרציחתה של אינדירה גאנדי בידי שומרי ראשה (שהיו סיקים).
כלכלה

נמל תעופה בינלאומי נמצא 11 ק"מ ממרכז העיר. העסקים העיקריים בעיר הם תיירות, שטיחים וטקסטיל, מוצרי אמנות, סחר במוצרים חקלאיים, שירותים והנדסה קלה.
טקס סגירת גבול ואגה

אמריטסר שוכנת כ-28 ק"מ מגבול ואגה המפריד בין הודו לפקיסטן. מדי יום, נערך טקס סגירת הגבול בנוכחות אלפי צופים. טקס זה הוא אחד האטרקציות התיירותיות הבולטות למבקרים באמריטסר.
הערות שוליים

↑  האנציקלופדיה העברית, כרך רביעי, Encyclopaedia publishing company, תשכ"ו, עמ' 140
| --- | --- |
בקרת זהויות :  NLI: 987007548056705171  BnF: cb119660116 (data)  GND: 4079760-0  LCCN: n80056960  MusicBrainz: 15dc6b58-dcb2-48d7-a9f4-88d3f49b14fd  NKC: ge1106155  SUDOC: 027666727  VIAF: 141852370   WorldCat (עם VIAF): 141852370 
ערך זה הוא קצרמרבנושא יישובים בהודו. אתם מוזמנים לתרום לוויקיפדיה ו.
ג'מיני 12

ג'מיני 12 (גם ג'מיני XII) הייתה המשימה העשירית והאחרונה של תוכנית ג'מיני, התוכנית בה הוכח כי אדם מסוגל לשהות בחלל מעל ל־14 ימים וכי הוא יכול לפעול מחוץ לחללית לפרק זמן ממושך כשלגופו חליפת חלל. ג'מיני 12 גישרה בין תוכנית מרקורי ותוכנית אפולו. משימה זו נשאה את האסטרונאוטים ג'ים לוול ואדווין "באז" אולדרין.
מטרות המשימה

פגישה ועגינה עם האג'נה ולאחר מכן לבצע איתה תרגילי עגינה על מנת לשנות מסלול.
ביצוע שלוש פעילויות חוץ־רכביות (Extravehicular Activity) בשביל לבצע תרגילי תחזוקה משולבים.
המשימה כללה 14 ניסויים מדעיים, רפואיים וטכנולוגיים, כמו קביעת מידת המאמץ שאדם יכול לעמוד בו בתנאים השוררים בחלל, צילום ליקוי חמה מעל דרום אמריקה ועוד.
השיגור

ג'מיני 12 שוגרה ב־11 בנובמבר 1966 בשעה 3:46:33 בערב ונכנסה למסלול סביב כדור הארץ בשעה 3:52:40. ב־7:32 בערב נפגשה ג'מיני 12 עם חללית היעד שלה – אג'נה, אשר שוגרה שעה וחצי לפני ג'מיני 12. רק 28 דקות מאוחר יותר, בשעה 4:14 בהקפה השלישית, עגנה ג'מיני 12 עם האג'נה (GATV), עקב בעיות במכ"ם החללית; במהלך העגינה האסטרונאוטים הסתמכו במידה רבה על תצפיות חזותיות.
מהלך הטיסה

במהלך שיגור ה־GATV, הופיעה חריגת לחץ במערכת ההנעה הראשית שלה, ולכן ננטשה התוכנית להשתמש ב־GATV כדי להביא את החללית העוגנת למסלול גבוה יותר. במקום זאת התקיימו שני תמרוני מופע קטנים, באמצעות מערכת ההנעה המשנית של ה־GATV, שאיפשרו לחללית לצפות בליקוי החמה המלא ב־12 בנובמבר מעל דרום אמריקה בסביבות 9:20 בבוקר. הצוות צילם את הליקוי דרך חלונות החללית. לפני הצילום, האסטרונאוטים הרכיבו משקפי מגן מיוחדים בעלי עדשות כהות וחלונות החללית כוסו במסנני אור מיוחדים.
הפעילות החוץ־רכבית (EVA) הראשונה התחילה בשעה 11:15 ב־12 בנובמבר, ביום השני לטיסה – אולדרין עמד על מושבו כשפלג גופו העליון נמצא מחוץ לפתח החללית. ה־EVA נמשכה שעתיים ו־29 דקות, שבמהלכן ביצע אולדרין תרגילי התעמלות, הרכיב מצלמת על־סגול בצד החללית (המצלמה צילמה כוכבים רבים ובמיוחד את הקסיופאה) ולפני שסגר את הפתח, אסף מיקרומטאורידים לניסוי. אולדרין סגר את הפתח בשעה 13:44. ב־13 בנובמבר בשעה 7:16 בבוקר, דיווח הצוות על כך ששני מנועי התמרון לא עובדים או שעובדים בקושי. בשעה 10:34, נפתח הפתח בשביל לצאת ל־EVA השני. בשעה 10:38, יצא אולדרין מחוץ לחללית, כשהוא מחובר לחבל באורך 9 מטרים. הוא עבד בתחילה באזור הפתח וחרטום החללית, ואחר כך נע לאורך מעקה, שהותקן על הלוח המתאם, שם השתמש ברגליים ובכבלים כדי למקם את עצמו מול לוח עבודה שהונח על החלק האחורי של המתאם, שבו ביצע 17 משימות ידניות פשוטות יחסית. לאחר מכן הוא עבר לאזור המתאם ל־GATV וביצע סדרה נוספת של משימות, שכללו שימוש במפתח ברגים. הוא צירף מחרוזת באורך של 30 מטר, המאוחסנת במתאם של ה־GATV, לסרגל המתאם של ג'מיני. כתריסר הפסקות בנות שתי דקות תוכננו ל־EVA כדי למנוע מאולדרין מלהיות מועמס כפי שקרה בזמן הליכות חלל קודמות. אולדרין נכנס שוב לחללית בשעה 12:33 וסגר את הצוהר שבע דקות מאוחר יותר. כל המשימות הושלמו. אורך ה־EVA היה שעתיים ו־6 דקות.
הסלפי הראשון בחלל צולם על ידי באז אולדרין במהלך טיסה זו.
בשעה 3:09 נפרדה ג'ימיני 12 מה־GATV, לבד מחבל הניילון, שנועד לניסוי שבא לבדוק את אפשרות ייצוב כלי הרכב באמצעות החבל בלבד. החבל נשאר רפוי ברוב הזמן, אבל הצוות האמין ששני כלי השיט הצליחו להגיע בסופו של דבר לייצוב. החבל נותק בשעה 7:37. ב־14 בנובמבר ב־9:52 בבוקר נפתח הפתח ואולדרין החל הליכת חלל נוספת שכללה צילום, ניסויים נוספים והשלכת ציוד שלא נעשה בו שימוש. הליכת החלל הסתיימה כעבור 55 דקות בסגירת הפתח ב־10:47 בבוקר. היו מספר בעיות מינוריות נוספות במהלך המשימה בתאי הדלק ובמנועי בקרת הגישה, אך אלו לא השפיע על שאר המשימה.
הצלחת המשימה

ביום הרביעי לטיסה פתח אולדרין מחדש את פתח החללית והתרומם כדי לבצע צילום נוסף של כוכבים וגם של ענן אבקת נתרן צהבהבה שפוזרה מעל כדור הארץ. אותה אבקה פוזרה על ידי שני טילים מטארולוגיים צרפתיים מבסיס האמאגור שבסהרה. פעילות זו נמשכה כמעט כשעה.
ב־15 בנובמבר, ארבעה ימים לאחר השיגור, נחתה ג'מיני 12 בהצלחה מלאה בשעה 1:46:31 בערב. הנחיתה התרחשה בשעה 2:21:04 במערב האוקיינוס האטלנטי ב־24.58°N 69.95°W כ־4.8 ק"מ מנקודת היעד. החללית נאספה בעזרת מסוק בשעה 2:49, והגיעה לנושאת מטוסים של צי ארצות הברית בשעה 3:28.כל המטרות העיקריות של המשימה הושגו בהצלחה, למעט התמרונים באמצעות מערכת ההנעה של האג'נה, שנמנעו עקב חריגות לחץ במערכת ההנעה.
הניסויים המדעיים שבוצעו בהצלחה היו:
גידול ביצת צפרדע מתחת לאפס מעלות בחוסר כבידה, כדי לראות אם חוסר הכבידה גורם לתופעות בלתי רגילות בגידולן של צפרדעים
צילומי שטח סינופטיים
צילומי מזג אוויר סינופטיים
צילומי תחליבים גרעיניים
צילומי אופק
צילומי על־סגול של השמיים
צילום בשמים מוחשכים
שני הניסויים לאיסוף מיקרומטאורידים ושלושת הניסויים לצילום תופעות שטח, לא הושלמו במלואם.
הצלחת המשימה > סיום התוכנית

ג'מיני הקיפה את כדור הארץ 59 פעמים במשך 94 שעות ו־35 דקות. ב־11 בנובמבר 1966 הסתיימה תוכנית ג'מיני, בשיגורה של החללית ג'מיני 12 ובה האסטרונאוטים ג'יימס לוול ובאז אולדרין.
הערות שוליים

↑  דוח משימת ג'מיני, נאס"א, 1967
1 2 3 4  תכנית ג'מיני, באתר הידען
1 2 3 4 5 6 7  Gemini 12, NASA
↑  Rarely Seen Images From Space Including the ‘Best Selfie Ever’ קנת' צ'אנג, ניו יורק טיימס, 23.2.15
↑  באז אולדרין:אני צילמתי את הסלפי הראשון בחלל
| --- | --- |
בקרת זהויות :  SNAC: w6nd6q4m 
באז אולדרין במהלך EVA בטיסת ג'מיני 12 מצלם את הסלפי הראשון בחלל
טיסה 5960 של סוויפטאייר

| --- | --- |

המטוס שהיה מעורב בתאונה, כשבע שנים לפני התקרית
 תאריך:  25 בנובמבר 2024
 שעה:  05:28
 מיקום:  וילנה, ליטא
 גורם:  בחקירה
 קואורדינטות:  54°39′29″N 25°18′08″E﻿ / ﻿54.658138888889°N 25.302361111111°E﻿ / 54.658138888889; 25.302361111111
 הרוגים:  1
 פצועים:  3
 נעדרים:  0
 ניצולים:  3
 המעורבים באסון

 סוג:  בואינג 737-476
 מוצא:  נמל התעופה לייפציג/האלה (אנ')
 יעד:  נמל התעופה הבין-לאומי וילנה
 מפעיל:  סוויפטאייר (אנ')
 נוסעים:  0
 אנשי צוות:  4
  (למפת וילנה מוגדלת) מחוז המשנה וילנה טרקאימיקום ההתרסקות(למפת וילנה רגילה) מחוז המשנה וילנה טרקאימיקום ההתרסקות
 
טיסה 5960 של סוויפטאייר הייתה טיסת מטען בינלאומית שהתרסקה בשעות הבוקר המוקדמות ב-25 בנובמבר 2024 רגעים לפני הנחיתה בנמל התעופה הבין-לאומי וילנה.
הטיסה, שהגיעה מנמל התעופה לייפציג/האלה בלייפציג, גרמניה, לנמל התעופה של וילנה, היה בגישה סופית כשהתרסק על הקרקע לפני המסלול בליפקאלניס, שכונה בעיר וילנה הסמוכה למסלול הנחיתה. אחד הטייסים נהרג ושלושה חברי צוות נוספים נפצעו. לא דווח על נפגעים על הקרקע.
המטוס

המטוס המעורב בתאונה, שיוצר ב-1993, היה בואינג 737-400SF. הוא הופעל על ידי חברת התעופה הספרדית סוויפטאייר (אנ') מטעם חברת השילוח DHL .
ההתרסקות

המטוס המריא ממרכז DHL בלייפציג בשעה 02:08 UTC (03:08 שעון מקומי) ב-25 בנובמבר. התאונה התרחשה בשעה 03:28 UTC (05:28 שעון מקומי) כשהיא מתקרבת לשדה התעופה הבין-לאומי של וילנה. המטוס החטיא בית בן שתי קומות בשכונת ליפקאלניס, כ-1.3 קילומטרים צפונית לשדה התעופה, והתרסק סופית בחצר הבית, דבר אשר הוביל לשריפה שהגיע עד לבית.
אחד משני הטייסים, אזרח ספרדי-צרפתי, מת בזמן הפגיעה, בעוד ששלושת אנשי הצוות האחרים, כולל הטייס השני, נפצעו וחולצו. מאוחר יותר חברי הצוות זוהו כאזרחי ספרד, גרמניה וליטא. איש הצוות הספרדי נפצע באורח אנוש, בעוד השניים האחרים נפצעו בדרגות יותר קלות. הישרדותם התאפשרה עקב היפרדות קדמת המטוס משאר גוף המטוס, שעלה באש.
ב-26 בנובמבר נסגר באופן זמני מסלול ההמראה של נמל התעופה בין השעות 10:00 ל-11:00, כחלק ממאמצי המשטרה לצלם את אתר ההתרסקות באמצעות רחפנים, מה שגרם לעיכובים של מספר טיסות. הקופסה השחורה של המטוס נמצאה באותו יום בסביבות השעה 11:30 בבוקר. נשיא ליטא גיטנאס נאוסדה ביקר גם הוא באתר ההתרסקות.
החקירה

שר ההגנה הלאומי, לאורינס קסצ'יונאס, אמר כי בשלבים הראשונים של החקירה, אין סימנים המצביעים על חבלה מכוונת במטוס, אך שלא ניתן לשלול אפשרות זו.
שרת החוץ של גרמניה, אנאלנה בארבוק, הדגישה כי הרשויות בגרמניה וליטא בודקות כעת את כל האפשרויות. בארבוק לא העלתה האשמות ישירות נגד אנשים או מדינות.
תאונה זו נחקרת על ידי אגף חקירות תאונות תחבורה במשרד המשפטים של ליטא, בסיוע חוקרים מספרד, גרמניה וארצות הברית. רשות חקירות הבטיחות של ספרד שלחה שני חוקרים, ומשרד התחבורה והתשתיות הדיגיטליות של גרמניה שלח ארבעה מומחים מהלשכה הפדרלית לחקירת תאונות אוויריות לליטא כדי לסייע בחקירה. כמו כן, הגיעו חוקרים אמריקאיים מ-NTSB, בואינג וה-FAA לליטא כדי לסייע בחקירה.
גורמים ביטחוניים אמרו לסוכנות הידיעות רויטרס כי החבילות שהתלקחו והתפוצצו במחסני המשלוחים של DHL בשנת 2024 היו חלק ממבצע מאורגן של שירותי המודיעין של רוסיה, שמטרתו לבדוק אפשרות לבצע פיצוצים בתוך מטוסי תובלה העושים דרכם לארצות הברית ולמדינות אחרות במערב. החוקרים בליטא קראו שלא להיחפז למסקנות, אך מעורבותה של טיסת DHL בהתרסקות לכל הפחות מעוררת חשד.
הערות שוליים

↑  דוד ברון, דיווח: מטוס מטען התרסק בשדה תעופה בליטא - הרוג במקום, באתר ישראל היום, 25 בנובמבר 2024
↑  Sytas, Andrius (25 בנובמבר 2024). "DHL plane crash in Lithuania leaves authorities searching for answers". Reuters. נבדק ב-25 בנובמבר 2024. {{cite news}}:  (עזרה)
↑  "Vilniuje netoli oro uosto nukrito krovininis lėktuvas: žuvo mažiausiai vienas žmogus" [Cargo plane crashes near Vilnius airport, at least one person killed]. LRT (בליטאית). 25 בנובמבר 2023. נבדק ב-25 בנובמבר 2024. {{cite news}}:  (עזרה)
↑  "EC-MFE - Boeing 737-476(SF) - DHL Air". Flightradar24. נבדק ב-25 בנובמבר 2024. {{cite web}}:  (עזרה)
↑  Ferreira Santos, Sofia (25 בנובמבר 2024). "One dead and three injured in Lithuania cargo-jet crash". BBC News. נבדק ב-25 בנובמבר 2024. {{cite web}}:  (עזרה)
↑  Greta Zulonaitė, BNS (2024-11-26). "Rastos Vilniuje nukritusio DHL krovininio lėktuvo juodosios dėžės" (בליטאית). נבדק ב-2024-11-26.
1 2  ynet והסוכנויות, התרסקות מטוס מוזרה בליטא: נבדק קשר למבצע "החבילות המתלקחות" של רוסיה, באתר ynet, 25 בנובמבר 2024
↑  אילן ארנון, ‏בשליחות רוסיה: החבילה התפוצצה לפני שעלתה למטוס - אסון כבד נמנע, באתר ‏מאקו‏, 15 באוקטובר 2024
↑  נטע בר, ליטא: נחקר החשד שהתרסקות מטוס המטען הייתה אירוע טרור, באתר ישראל היום, 25 בנובמבר 2024
תיעוד של ההתרסקות על ידי מצלמת אבוחה במעגל סגור
המטוס הנשיאותי של רוסיה

| --- | --- |

 מאפיינים כלליים
 סוג:  executive transport 
 משתמש ראשי:  רוסייה 
 
מטוסו של דמיטרי מדבדב, נמל התעופה הבינלאומי ונוקובו במוסקבה, 2015
ולדימיר פוטין במטוס מדגם טופולב Тu-214SR בטיסתו לסוריה, 11 בדצמבר 2017
המטוס הנשיאותי של רוסיה (ברוסית: Самолёт президента России), מבחינה רשמית, נקודת הפיקוד האווירית של נשיא רוסיה, הוא מטוסו של נשיא רוסיה. כלי הטיס העיקרי הוא מטוס איליושין IL-96 דגם 300. המטוס מתוחזק, מופעל ומנוהל על ידי יחידת הטיסה המיוחדת "רוסיה", שהיא הגוף הממשלתי לתפעול המסוקים והמטוסים הנשיאותיים ברוסיה.
המטוס מאפשר לנשיא רוסיה לנהל את הכוחות המזוינים של רוסיה במהלך טיסות.
היסטוריה

המטוס הראשון נבנה ב-1995 עבור הנשיא בוריס ילצין. המטוס השני הוכנס לשירות בתקופת הנשיא ולדימיר פוטין והמריא לראשונה ב-21 באפריל 2003 (מטוס מספר 96016). את המטוס הטיס הטייס ויקטור גלקין. במטוס שלושה ברים, חדר מנוחה עם מיטה זוגית עבור הזוג הנשיאותי, חדר עבודה, ומשרד הנשיא בגודל 10 מטרים רבועים וטרקלין מצופה זהב טהור.
עד 2010, מנהיגי ברית המועצות ורוסיה טסו רק בכלי טיס רוסיים. באוקטובר 2010 הנשיא דמיטרי מדבדב טס במטוס דגם Dassault Falcon 7X צרפתי בביקורו במחוז סחלין במזרח המדינה.
מטוסים נוספים בשירות הנשיא

מטוס נוסף המשרת את הנשיא הוא מטוס טופולב Tu-214SR, מטוס שידור להצפנת שיחות המבוצעות מהמטוס הנשיאותי ליעד אחר בשיחת טלפון. מטוס שירות שני הוא מטוס Tu-214SUS, מטוס לאחזקת תקשורת הנשיא ואבטחתה. המטוס הוא רכוש המינהל הנשיאותי הרוסי, הגוף האחראי גם להגדרת סדר יומו של הנשיא.
המטוס הנשיאותי הרוסי מאובטח על ידי יחידת האוויר 235 של חיל האוויר הרוסי והיא זו שמלווה את הנשיא הרוסי בטיסותיו לחו"ל, במשך שנים היחידה ליוותה גם את מנהיגי המדינה הסובייטית. בסיסם של חיילי היחידה נמצא בנמל התעופה הבינלאומי ונוקובו, שם גם חונה המטוס הנשיאותי.
במרץ 2010, הנשיא המכהן דמיטרי מדבדב הזמין שני מטוסים נוספים ממפעל המטוסים של וורונז' מדגם איליושין IL-96-300PU. באותה שנה המינהל הנשיאותי רכש מטוס אנטונוב An-148, לליווי המטוס הנשיאותי.
מטוסים נוספים בשירות הנשיא > צי

נכון לדצמבר 2016 צי המטוסים הנשיאותי כלל את המטוסים הבאים:
| דגם מטוס | בשירות | בהזמנה | הערות |
| --- | --- | --- | --- |
| ‏Ан-148-100 | 2 | 0 |  |
| ‏Ил-96-300 | 10 | 0 |  |
| ‏Ил-96-400 | 1 | 0 |  |
| Ми-8МТВ-1 | 20 | 0 |  |
| אגוסטה וסטלנד AW139 | 4 | 0 |  |
| ‏Ту-134А | 2 | 0 | שני מטוסים נוספים באחסנה |
| ‏Ту-204-100 | 1 | 0 |  |
| ‏Ту-204-300 | 5 | 0 |  |
| טופולב Tu-214 | 4 | 0 |  |
| ‏Ту-214СР | 5 | 0 |  |
| ‏Ту-214ПУ | 2 | 0 |  |
| ‏Ту-214ВПУ | 1 | 0 |  |
| ‏Ту-214СУС | 2 | 0 |  |
| Як-40 | 3 | 0 |  |
| Airbus A319-100 | 2 | 0 |  |
| Sukhoi Superjet 100 | 2 | 0 |  |
| Dassault Falcon 7X | 2 | 0 |  |
| סך הכל | 67 | 0 |  |
ראו גם

אייר פורס 1 - מטוסו של נשיא ארצות הברית
הערות שוליים

↑  Президентский самолет разложили в интернете
↑  Russian President’s Jet Goes Online
↑  גם פוטין אוהב זהב: הצצה למטוס הנשיאותי הרוסי, באתר כלכליסט, 21 ביולי 2018
↑  "Сайт госзакупок". נבדק ב-2019-01-09.
נשיא רוסיה דמיטרי מדבדב בנמיביה כשברקע מטוסו הנשיאותי, 26 ביוני 2009
טופולב Tu-214.
סוחוי סופרג'ט 100 בשירות נשיא רוסיה.
‏Mi-8PS-7.
ולדימיר פוטין בביקור רשמי בערב הסעודית, שברקע מטוסו הנשיאותי, 11 בפברואר 2007.
אשרה (ויזה)

אַשְׁרָה, או וִיזָה, היא מסמך דיפלומטי המאפשר כניסה של נתין ממדינה אחת לתוך תחומה של מדינה אחרת.
ויזה לארצות הברית מ-2014
אזרח של מדינה המבקש לנסוע למדינה זרה צריך לקבל אישור מאת מדינת היעד, בין מראש ובין בשער הכניסה. אשרה זו ניתנת על פי רוב בצורת הטבעת חותמת בדרכון.
למדינות רבות יש הסכם הדדי המבטל את הצורך בוויזה, עבור כניסה של אזרחי המדינה. כמו כן ישנן מדינות החתומות על אמנת שנגן, והן מכירות באשרות שהנפיקה מדינה אחת לנכנסים בשעריה, כך שבמעבר למדינה שלישית אין צורך באשרה. רוב מדינות האיחוד האירופי חתומות על אמנה זו.
בנוסף לאשרה בסיסית, המתירה כניסה למדינה כתייר, נהוגות אשרות נוספות, כגון אשרת עבודה, המתירה עבודה במדינה, או אשרת לימודים, המתירה לימודים במדינה. בישראל, אשרות עבודה, לדוגמה, יומרו לרישיונות עבודה לאחר הכניסה למדינה, והן יוארכו מדי שנה. חוק הכניסה לישראל מגביל את תקופת השהייה הכוללת לשהייה מרבית של חמש שנים. לאחריהן העובד הזר יהיה חייב לעזוב את ישראל.
מקור המילה: בלטינית "קרטה ויזה" - מסמך שנראה, כלומר מסמך שנבדק.
סוגי אשרות > אשרות תייר

אשרות תייר או אשרות ביקור הן אשרות הניתנות לצורכי תיירות, עסקים שלא כוללים עבודה למעשה במדינה המארחת, לימודים לתקופה קצרה, ביקור קרובים וחברים, והשתתפות באירועי ספורט ותרבות. אשרות תייר הן אשרות לשהות קצרה שלרוב ניתנות עד ל90 יום (3 חודשים) כפי שניתן בישראל לפי חוק הכניסה לישראל, ניתן לשר הפנים לתת "אשרה ורישיון לישיבת ביקור עד לשלושה חדשים".
סוגי אשרות > אשרות תייר > אשרה מראש

בעבר בכדי לבקר במדינה זרה היה נדרש להוציא אשרה בנציגות דיפלומטית, אך עם השנים במיוחד לאחר מלחמת העולם השנייה החלו להיחתם הסכמים בילטרליים הפוטרים את הצורך בהוצאת אשרה מראש. ישנם מדינות שמחליטות לתת פטור מאשרה בלי הסכם בילטרלי מתוך אינטרס כלכלי תיירותי למרות למרות שאזרחי ארצם לא מקבלים פטור מאשרה לביקור במדינה המקבילה.
כיום מדינות שאזרחיהן נדרשים להוציא אשרות מראש לרוב המדינות הן מדינות עם דרכונים הנחשבים חלשים.
אשרות אלו נדרשות בתשלום עמלה.
סוגי אשרות > אשרות תייר > אשרה אינטרנטית אלקטרונית

אשרה אלקטרונית או באנגלית Electronic (online) Visa או בקיצור eVisa הן אשרות כמו האשרה מראש, ישנן מדינות המעוניינות לחזק את התיירות בארצן אבל רוצות לייעל את הליך הוצאת האשרה באמצעות בקשה לאשרה דרך האינטרנט. ישנם מדינות שבוחרות להתנהל עם אשרה אלקטרונית עקב חוסר בנציגויות דיפלומטית.
אשרות אלו נדרשות בתשלום עמלה.
רשות האוכלוסין וההגירה של ישראל מתכננת להקים מערכת אשרה אינטרנטית אלקטרונית כאשר מדינת המבחן הראשונה מתוכננת להיות הודו.
סוגי אשרות > אשרות תייר > אשרה בהגעה

אשרה בהגעה או באנגלית Visa on Arrival או בקיצור VOA הן אשרות כמו האשרה מראש, ישנן מדינות המעוניינות לחזק את התיירות בארצן אבל רוצות לייעל את הליך הוצאת האשרה מבלי הצורך לבקש את הארשה מראש ואלה רק בעת ההגעה לשדה התעופה או לגבול. ישנם מדינות שבוחרות להתנהל עם אשרה בהגעה עקב חוסר בנציגויות דיפלומטית.
אשרות אלו נדרשות בתשלום עמלה.
סוגי אשרות > אשרות תייר > אשרה אינטרנטית אלקטרונית או אשרה בהגעה

ישנם מדינות שמאפשרות את שתי האופציות.
סוגי אשרות > אשרות תייר > פטור מאשרה

פטור מאשרה הוא פטור מהצורך לבקש אשרה והוא ניתן בחינם. כיום רוב המדינות המערביות מקיימות פטור מאשרה בהסכמים בילטרליים או מלטרליים אשר מקנים את הדדיות בפטור מאשרה.
פטור מאשרה אינו אומר שבקר הגבולות לא יכול לסרב כניסה.